След уволняването си е привлечен в редовете на Военната организация на БКП. Участва в подготовката на Септемврийското въстание през 1923 г. След априлския атентат 1925 г. в църквата „Св. Неделя“ в къщата му се укрива членът на ЦК и ръководител на Военната организация Коста Янков. През април полицията обгражда къщата и изпраща Коджейков вътре да съдейства за предаването на Янков. Коджейков остава при него и двамата загиват в завързалото се сражение.